21 Afei Lewifo agyanom mmusua mu mpanyimfo no baa ɔsɔfo Eleasar+ ne Nun ba Yosua ne Israel mmusuakuw agyanom mmusua mu mpanyimfo nkyɛn,2 na wɔka kyerɛɛ wɔn wɔ Silo+ wɔ Kaanan asaase so sɛ: “Yehowa nam Mose so kae sɛ wɔmma yɛn nkurow a yɛbɛtena mu ne nsaase a yɛn nyɛmmoa bedidi so.”+3 Enti Israelfo no yii nkurow yi ne ɛho nsaase a mmoa bedidi so fii wɔn agyapade mu de maa Lewifo no,+ sɛnea Yehowa kae no.+4 Na ntonto no bɔɔ Kohatfo mmusua no,+ na Lewifo a wɔyɛ ɔsɔfo Aaron asefo no nam ntonto so nyaa nkurow 13 fii Yuda abusuakuw+ ne Simeon abusuakuw+ ne Benyamin abusuakuw+ no hɔ.5 Na Kohatfo a aka no, wɔnam ntonto so maa wɔn nkurow du fii mmusua a ɛwɔ Efraim abusuakuw+ ne Dan abusuakuw ne Manase abusuakuw fã no+ hɔ.6 Na wɔnam ntonto so maa Gersonfo+ no nkurow 13 fii mmusua a ɛwɔ Isakar abusuakuw ne Aser abusuakuw ne Naftali abusuakuw ne Manase abusuakuw fã a ɛwɔ Basan no hɔ.+7 Na Merarifo+ mmusua no nyaa nkurow 12 fii Ruben abusuakuw ne Gad abusuakuw ne Sebulon abusuakuw no hɔ.+8 Enti Israelfo nam ntonto so de nkurow yi ne ɛho nsaase a mmoa bedidi so maa Lewifo no, sɛnea Yehowa nam Mose so kae no.+9 Na wɔde Yuda abusuakuw ne Simeon abusuakuw nkurow a wɔabobɔ din yi mae,+10 na ebedii Aaron mma a wofi Kohatfo mmusua mu a wɔyɛ Lewifo no nsam, efisɛ wɔn na ntonto a edi kan no kɔ maa wɔn.11 Na wɔde Kiriat-Arba+ (ná Arba yɛ Anak agya), kyerɛ sɛ, Hebron,+ a ɛwɔ Yuda mmepɔw mu ne ɛho nsaase a mmoa bedidi so maa wɔn.12 Na kurow no ho nsaase ne ɛho nkuraa nyinaa de, wɔde maa Yefune ba Kaleb sɛ n’agyapade.+13 Na ɔsɔfo Aaron mma no, wɔde guankɔbea kurow a sɛ obi kum onipa a obeguan akɔ hɔ maa wɔn.+ Ɛno ne Hebron+ ne ɛho nsaase a mmoa bedidi so. Wɔsan maa wɔn Libna+ ne ɛho nsaase a mmoa bedidi so,14 Yatir+ ne ɛho nsaase a mmoa bedidi so, Estemoa+ ne ɛho nsaase a mmoa bedidi so,15 Holon+ ne ɛho nsaase a mmoa bedidi so, Debir+ ne ɛho nsaase a mmoa bedidi so,16 Ain+ ne ɛho nsaase a mmoa bedidi so, Yuta+ ne ɛho nsaase a mmoa bedidi so, ne Bet-Semes ne ɛho nsaase a mmoa bedidi so. Wonyaa nkurow akron fii mmusuakuw abien yi hɔ.17 Nea wonyae wɔ Benyamin abusuakuw hɔ ni: Gibeon+ ne ɛho nsaase a mmoa bedidi so, Geba ne ɛho nsaase a mmoa bedidi so,+18 Anatot+ ne ɛho nsaase a mmoa bedidi so, ne Almon ne ɛho nsaase a mmoa bedidi so; nkurow anan.19 Nkurow a Aaron asefo a wɔyɛ asɔfo no nyae nyinaa yɛ nkurow 13 ne ɛho nsaase a mmoa bedidi so.+20 Na wɔnam ntonto so maa Kohatfo mmusua a aka a wɔyɛ Lewifo no nso nyaa nkurow fii Efraim abusuakuw no nkyɛn.21 Wɔde guankɔbea kurow a sɛ obi kum onipa a obeguan akɔ hɔ maa wɔn.+ Ɛno ne Sekem+ ne ɛho nsaase a mmoa bedidi so a ɛwɔ Efraim mmepɔw so, ɛne Geser+ ne ɛho nsaase a mmoa bedidi so,22 Kibsaim ne ɛho nsaase a mmoa bedidi so, ne Bet-Horon+ ne ɛho nsaase a mmoa bedidi so; nkurow anan.23 Nea wonyae wɔ Dan abusuakuw hɔ ni: Elteke ne ɛho nsaase a mmoa bedidi so, Gibeton ne ɛho nsaase a mmoa bedidi so,24 Ayalon+ ne ɛho nsaase a mmoa bedidi so, ne Gat-Rimon ne ɛho nsaase a mmoa bedidi so; nkurow anan.25 Nea wonyae wɔ Manase abusuakuw fã hɔ ni: Taanak+ ne ɛho nsaase a mmoa bedidi so, ne Gat-Rimon ne ɛho nsaase a mmoa bedidi so; nkurow abien.26 Nkurow a Kohatfo mmusua a aka no nyae nyinaa yɛ nkurow du ne ɛho nsaase a mmoa bedidi so.27 Nea Gersonfo+ a wofi Lewifo mmusua mu no nya fii Manase abusuakuw fã no hɔ ni: Guankɔbea kurow a sɛ obi kum onipa a obeguan akɔ hɔ. Ɛno ne Golan+ a ɛwɔ Basan ne ɛho nsaase a mmoa bedidi so, ne Beestera ne ɛho nsaase a mmoa bedidi so; nkurow abien.28 Nea wonyae wɔ Isakar abusuakuw no hɔ ni:+ Kision ne ɛho nsaase a mmoa bedidi so, Daberat+ ne ɛho nsaase a mmoa bedidi so,29 Yamut ne ɛho nsaase a mmoa bedidi so, ne En-Ganim ne ɛho nsaase a mmoa bedidi so; nkurow anan.30 Nea wonyae wɔ Aser abusuakuw hɔ ni:+ Misal ne ɛho nsaase a mmoa bedidi so, Abdon ne ɛho nsaase a mmoa bedidi so,31 Helkat+ ne ɛho nsaase a mmoa bedidi so, ne Rehob+ ne ɛho nsaase a mmoa bedidi so; nkurow anan.32 Nea wonyae wɔ Naftali abusuakuw hɔ ni: Guankɔbea kurow+ a sɛ obi kum onipa a obeguan akɔ hɔ. Ɛno ne Kedes+ a ɛwɔ Galilea ne ɛho nsaase a mmoa bedidi so, ɛne Hamot-Dor ne ɛho nsaase a mmoa bedidi so, ne Kartan ne ɛho nsaase a mmoa bedidi so; nkurow abiɛsa.33 Nkurow a Gersonfo mmusua no nyae nyinaa yɛ nkurow 13 ne ɛho nsaase a mmoa bedidi so.34 Lewifo a na wɔaka ne Merarifo mmusua no.+ Nea wonyae wɔ Sebulon abusuakuw hɔ ni:+ Yokneam+ ne ɛho nsaase a mmoa bedidi so, Karta ne ɛho nsaase a mmoa bedidi so,35 Dimna ne ɛho nsaase a mmoa bedidi so, ne Nahalal+ ne ɛho nsaase a mmoa bedidi so; nkurow anan.36 Nea wonyae wɔ Ruben abusuakuw hɔ ni: Beser+ ne ɛho nsaase a mmoa bedidi so, Yahas ne ɛho nsaase a mmoa bedidi so,+37 Kedemot ne ɛho nsaase a mmoa bedidi so, ne Mefaat ne ɛho nsaase a mmoa bedidi so; nkurow anan.38 Nea wonyae wɔ Gad abusuakuw hɔ ni:+ Guankɔbea kurow a sɛ obi kum onipa a obeguan akɔ hɔ. Ɛno ne Ramot a ɛwɔ Gilead+ ne ɛho nsaase a mmoa bedidi so, ɛne Mahanaim+ ne ɛho nsaase a mmoa bedidi so,39 Hesbon+ ne ɛho nsaase a mmoa bedidi so, Yaser+ ne ɛho nsaase a mmoa bedidi so; nkurow no nyinaa yɛ anan.40 Lewifo mmusua a na wɔaka a wɔyɛ Merarifo mmusua no, nkurow a wonyae nyinaa yɛ 12.41 Nkurow a Lewifo no nyae wɔ Israelfo asaase so nyinaa yɛ nkurow 48 ne ɛho nsaase a mmoa bedidi so.+42 Ná nsaase a mmoa bedidi so atwa nkurow yi mu biara ho ahyia; saa na na nkurow yi nyinaa te.43 Enti asaase a Yehowa kaa Israel agyanom ntam sɛ ɔde bɛma wɔn no nyinaa, ɔde maa Israelfo no,+ na wɔfa tenaa so.+44 Afei nso, baabi a wɔwɔ biara no, Yehowa maa wɔn asomdwoe sɛnea ɔkaa ho ntam kyerɛɛ wɔn agyanom no,+ na wɔn atamfo no mu biara antumi annyina wɔn anim.+ Yehowa de wɔn atamfo nyinaa hyɛɛ wɔn nsa.+45 Nneɛma pa a Yehowa de hyɛɛ Israelfo* bɔ no nyinaa, baako mpo anka mu; ne nyinaa baa mu.+
twi_Latn